കേരള സര്വകലാശാല നല്കിയ വ്യാജ ബിരുദം രണ്ട് വര്ഷമായിട്ടും റദ്ദാക്കിയില്ലെന്ന് പരാതി കേരള സര്വകലാശാല നല്കിയ വ്യാജ ബിരുദം രണ്ട് വര്ഷമായിട്ടും റദ്ദാക്കിയില്ലെന്ന് പരാതി .രണ്ടു വര്ഷം മുന്പ് 23 വിദ്യാര്ത്ഥികള്ക്ക് നല്കിയ വ്യാജ ബിരുദങ്ങള് റദ്ദാക്കുന്നതിന് സര്വകലാശാല ചട്ട നിര്മ്മാണത്തി നൊരുങ്ങുകയാണ്. ഇതിനുവേണ്ടി സെനറ്റിന്റെ പ്രത്യേക യോഗം വ്യാഴാഴ്ച ചേരും. സര്ട്ടിഫിക്കറ്റുകള് റദ്ദ് ചെയ്യാന് നിലവില് നിയമമുണ്ടായിരിക്കേയാണ് നടപടി വൈകിപ്പിക്കാന് സര്വകലാശാല യോഗം ചേരുന്നത്.2019ലാണ് തോറ്റ 23 വിദ്യാര്ഥികളെ പരീക്ഷ വിഭാഗത്തിലെ ചില ഉദ്യോഗസ്ഥര് അനര്ഹമായി മോഡറേഷന് നല്കി ബി.എസ്.സി കമ്ബ്യൂട്ടര് സയന്സ് പരീക്ഷ വിജയിപ്പിച്ചത്. പരീക്ഷ വിഭാഗത്തിലെ സ്ഥലം മാറിപോയ ഡെപ്യൂട്ടി രജിസ്ട്രാറുടെ യൂസര് ഐഡിയും പാസ്വേഡും ഉപയോഗിച്ച് മാര്ക്ക് തിരിമറി നടത്തിയതായി അന്വേഷണത്തില് കണ്ടെത്തുകയും ചെയ്തതാണ്. തുടര്ന്ന് ഡെപ്യൂട്ടി രജിസ്ട്രാറെ സര്വകലാശാല സസ്പെന്ഡ് ചെയ്യുകയും ഒരു സെക്ഷന് ഓഫീസറെ സര്വകലാശാല പിന്നീട് പിരിച്ചുവിടുകയുമുണ്ടായി.അന്വഷണം സര്വകലാശാല ക്രെയിം ബ്രാഞ്ചിനു കൈമാറിയെങ്കിലും ബന്ധപ്പെട്ട രേഖകള് കൈമാറിയിട്ടില്ല. രണ്ടുവര്ഷം കഴിഞ്ഞിട്ടും തെറ്റായി നല്കിയ ബിരുദ സര്ട്ടിഫിക്കറ്റുകള് റദ്ദാക്കാനോ മടക്കി വാങ്ങാനോ സര്വകലാശാല തയ്യാറായില്ല. വ്യാജമായോ പിഴവ് മൂലമോ തയ്യാറാക്കുന്ന ഡിഗ്രികള് എപ്പോള് വേണമെങ്കിലും റദ്ദാക്കുന്നതിന് പ്രത്യേക വ്യവസ്ഥകള് ആവശ്യമില്ലെന്നിരിക്കെ ഇത്തരം ഡിഗ്രികള് പിന്വലിക്കുന്നതിന് പ്രത്യേക വ്യവസ്ഥ ചട്ടങ്ങളില്Statutes കൂട്ടിചേര്ക്കണമെന്നതാണ് സര്വകലാശാലയുടെ നിലപാട്. വ്യാജമായി നല്കപ്പെട്ട ഡിഗ്രികള് സാ ധൂകരിക്കണമെന്ന് ആവശ്യപ്പെട്ട് ഹൈക്കോടതിയില് ഹരജി നല്കിയിരിക്കുന്ന വിദ്യാര്ഥികള്ക്ക് സര്വകലാശാലയുടെ ഈ നിലപാട് സഹായകമാകും എന്ന ആക്ഷേപം ശക്തമാണ്.